
מכרז מספר 2/11
מכרז פומבי
למתן שירותי ייעוץ ותכנון אסטרטגי, הדרכה והטמעה לשיפור תהליכי עבודה ארגוניים 

ברשות האכיפה והגבייה
פרק 1 – מנהלה
1. כללי
רשות האכיפה והגבייה, באמצעות יחידת הרכש , פונה בזאת לקבלת הצעות לרכישה למתן שירותי ייעוץ ותכנון אסטרטגי, הדרכה והטמעה לשיפור תהליכי עבודה ארגוניים ברשות האכיפה והגבייה.  את מסמכי המכרז ניתן לקבל באמצעות מייל michrazim@eca.gov.il 

2. הגדרות
במפרט זה על נספחיו יהיו למושגים הבאים המשמעות שבצידם:
"רשות האכיפה והגבייה" או "הרשות" או "הלקוח" או "המזמינה" -  רשות האכיפה והגבייה וגופים שבשליטתה.
"המציע" או "הספק"- גוף המציע הצעה במסגרת מכרז זה כיחידה אינטגרטיבית אחת (כולל קבלני משנה).

"מכרז" או "המציע"- הזמנה זו להגשת הצעות על כל חלקיה ונספחיה.

"הספק הזוכה" או "המפעיל"- מציע אשר הצעתו תזכה במכרז זה, באם יהיה כזה.

כתובת קשר מטעם המזמינה: 
אמצעי הקשר עם המזמינה- באמצעות מספר פקס: 02-6664756, או באמצעות דואר אלקטרוני:  michrazim@eca.gov.il, כתובת: רח' כנפי נשרים 24, ירושלים. 
שאלות  בקשר למכרז (כולל בקשה להבהרות, הצעה להסתייגויות וכד'), ניתן להפנות לא יאוחר מיום ב' 31/1/11  בשעה 14:00 (להלן: "המועד האחרון להגשת שאלות"), באמצעות דוא"ל: michrazim@eca.gov.il . אין לשלוח שאלות לאחר המועד האחרון להגשת שאלות.  
3. המזמינה רשאית שלא להתייחס לשאלות שתגענה לאחר המועד האחרון להגשת שאלות, בהתאם לשיקול דעתה הבלעדי, המוחלט והסופי.

4. המזמינה רשאית שלא להתייחס לשאלות מחמת היותן לא ברורות, כלליות, לא ענייניות, מחמת החשש לחשוף מידע שראוי להישאר חסוי, או מכל טעם ענייני אחר, על פי שיקול דעתה. 
5. המזמינה תהיה רשאית לשנות את נוסח המכרז לרבות איזה מנספחיו, בהתחשב בשאלות שהתקבלו, ואז הנוסח החדש הוא המחייב. אין באמור לעיל בכדי לחייב את רשות האכיפה והגבייה להסכים להסתייגויות כלשהן אשר נכללו בשאלות המציעים ולבצע שינוי זה או אחר.
6. השאלות והתשובות יישלחו באמצעות דוא"ל. רק תשובות בכתב יחייבו את המזמינה וכל תשובה בכתב תהיה חלק בלתי נפרד מהמכרז. מודגש כי תשובות בכתב להסכם יהיו חלק בלתי נפרד מתנאי ההסכם, וזאת גם אם בפועל לא תופק הדפסה מתוקנת של נוסח הסכם חדש.
7. מסירת הצעות
ההצעות יוגשו בצירוף כל המסמכים הנדרשים ליחידת הרכש המרכזית רחוב כנפי נשרים 24, קומה 2, עד לתאריך 8/2/11 בשעה 14:00. ההצעה תישלח בדואר רשום או במסירה אישית ועליה להימצא בתיבת המכרזים במועד הנקוב בסעיף זה. 
לשימת לב, לפי תקנה 20 לתקנות חובת המכרזים, התשנ"ג, 1993, ועדת המכרזים לא תדון בהצעה שלא נמצאה בתיבת המכרזים במועד האחרון להגשת ההצעות ולא תישמע כל טענה בעניין זה. 
8. ההצעה תוגש בשני עותקים שיוכנסו למעטפה אחת בצירוף המסמכים הנדרשים. על גב המעטפה הפנימית יירשמו: שם המציע, כתובתו ומספר הטלפון שלו. על המעטפה החיצונית יירשמו: מספר המכרז וכתובת מזמין ההצעות בלבד.
9. יש לצרף למעטפה מכתב ובו לציין את: שם האחראי על ההצעה אליו יפנו נציגי הרשות בקשר למענה, כתובתו, מספר טלפון ישיר, מספר פקס, מספר טלפון נייד וכתובת דואר אלקטרוני.

10. הצעתו של המציע תהיה בתוקף למשך 90 יום מהמועד האחרון למסירת ההצעות. אם הליכי אישור המכרז לא יסתיימו לאחר 90 יום מהמועד האחרון להגשת ההצעות, רשאי המציע לבטל את הצעתו. 
11. על מגישי ההצעות לקחת בחשבון כי עפ"י הוראת שעה תכ"ם 7.12.6  של החשב הכללי: כל מכרז או הסכם התקשרות לרכישת טובין או שירותים שאספקתם חיונית, כדוגמת מכרז זה, הספק הזוכה במכרז יחויב לספק את השירות או הטובין בכל עת, לרבות בשעת חירום, בתנאי אספקה כפי שנקבעו בהסכם ההתקשרות. יש לציין כי הפרה של סעיף זה תהווה הפרה יסודית של הסכם ההתקשרות המקנה זכות לעורך המכרז לנקוט בצעדים כמוגדר בהסכם.

12. למזמינה נשמרת הזכות לפנות במהלך הבדיקה וההערכה אל הגוף המציע, בכדי לקבל הבהרות ו/או השלמות להצעתו, או בכדי להסיר אי בהירויות שעלולות להתעורר בבדיקת ההצעות. הבהרות להצעה יינתנו בכתב בלבד. כל פניה תיעשה בכפוף לכללי חוק חובת המכרזים והתקנות ועל פי הוראות התכ"ם.
13. המזמינה תהיה רשאית לבטל את המכרז או לצאת במכרז חדש וזאת על פי החלטתה ושיקול דעתה הבלעדי וללא מתן שום נימוקים והסברים למציעים או לכל גורם אחר וללא הודעה מוקדמת והכול על פי שיקול דעתה הבלעדי. המזמינה לא תשלם בשום מקרה פיצוי מכל סוג שהוא בעקבות הביטול כאמור. הודעה על ביטול המכרז תועבר למציעים.
14. כל התקשרות שתבוצע עם המציע שיזכה במכרז זה כפופה לקיומו של תקציב מתאים להיקף השירות הנדרש במכרז זה.
15. מגישי ההצעות מתבקשים לבחון היטב את תנאי המכרז ובכלל זה את מלוא ההתחייבויות שיוטלו עליהם במסגרת ההתקשרות עם המזמינה במידה ויזכו במכרז.
16. כל שינוי שיעשה ע"י המציע במסמכי המכרז או כל הסתייגות ביחס אליהם, בין על ידי תוספת בגוף המסמכים ובין במכתב לוואי או בכל דרך אחרת לא יובא בחשבון בעת הדיון בהצעה והמזמינה תראה אותו כאילו לא נכתב ואף עלול לגרום לפסילת ההצעה.
17. המזמינה רשאית להגדיל את היקף ההתקשרות במכרז זה בכל שנה ב-100% ולהקטין את היקף ההתקשרות במכרז זה בכל שנה ב-50% והכל עפ"י שיקול דעתה הבלעדי ובכפוף לתקנות חובת המכרזים. 
18. תקופת ההתקשרות: שנה מיום חתימה על חוזה ההתקשרות. הרשות שומרת לעצמה את  האפשרות להאריך את תקופת ההתקשרות ב-3 תקופות נוספות בנות שנה. בכל מקרה תקופת ההתקשרות לא תעלה על ארבע שנים.
20. למזמינה שמורה האופציה בהינתן תנאים שלא יאפשרו העסקת הספק הזוכה, לפנות למציע שדורג במקום שאחריו  לקבלת השירות, וזאת בתנאים שהציע בהצעתו ותוך הסכמתו לכך.

פרק 2: מסמך האפיון - תיאור הפרויקט והיקפו 
1.
תיאור הפרויקט והיקפו
1.1.
רקע

החלטת הממשלה ממאי 2008 הינה על הפרדת מערכות ההוצאה לפועל וגביית קנסות (כיום רשות האכיפה והגבייה) ממערכת בתי המשפט, והקמת יחידת סמך עצמאית הכפופה ישירות לשר המשפטים. בתקופה זו של התהוות רשות האכיפה והגבייה כרשות עצמאית, החלה הרשות בבחינת מאפייניה הארגוניים וקידום מהלך של פיתוח ארגוני להשגת מטרות הארגון.

ההפרדה ממערכת בתי המשפט והקמת ארגון חדש המאגד תחתיו 25 לשכות הוצאה לפועל, מרכז לגביית קנסות, אגרות והוצאות ומטה הובילה לשאיפה לייצר תרבות ארגונית ותהליכי עבודה יציבים, סדורים וגמישים, במטרה לקדם עבודת גבייה אפקטיבית, המחזקת את שלטון החוק בישראל מחד גיסא, ובעלת רגישות חברתית מאידך גיסא.

נוכח דברים אלה, התעורר הצורך לביצוע מהלך מקיף של אבחון ארגוני, שיעלה הצעות להתערבות ולשינוי, וילווה את תהליך השינוי המוצע. התהליך החל בשנת 2010 עת פרסמה רשות האכיפה והגבייה מכרז פומבי לבחירת יועץ ארגוני שביצע עבור הרשות אבחון ארגוני שכלל זיהוי ותיאור של המבנה הארגוני, תהליכי העבודה הנהוגים וצומתי בעיות בתהליכי עבודה אלו, זיהוי  מאפייני יסוד בתרבות הארגונית ובתהליכים הפסיכולוגיים הארגוניים, שהם בעלי השפעה על השגת מטרותיה של רשות האכיפה והגבייה. בעקבות עבודת האבחון הוגשה חוות דעת לשינוי ארגוני לקידום מטרות רשות האכיפה והגבייה  ואף החל תהליך יישום ההמלצות כפי שהוצגו.  
2.
 תיאור העבודה הנדרשת
העבודה הנדרשת במכרז זה כוללת: 

1. המשך הטמעת השינויים הארגוניים שהומלצו בעקבות האבחון הארגוני שבוצע. למציע הזוכה במכרז זה ישוקפו החומרים, הדו"חות והממצאים שנאספו בתקופת ההתקשרות עם הזוכה במכרז הקיים היום ברשות.
2. זיהוי ואבחון שינויים נדרשים בתהליכים נוספים ובתרבות הארגונית: 
      ליווי אישי של המנכ"ל ב:
· תכנון אסטרטגי שוטף.
· התמודדות עם דילמות ניהוליות באופן שוטף
· תכנון העמידה ביעדי תכניות העבודה.
· מדידת העמידה ביעדים.
· הטמעת התרבות הארגונית במטה ובלשכות.
· התמודדות שוטפת עם שינויי חוק וסדרי עבודה.
· יעוץ בנושא פיתוח מנהלים.
    ליווי המנהלים במטה ובלשכות ב:
· כתיבה והטמעה של נהלים ארגוניים חדשים.
· תכנון העמידה ביעדי תכניות העבודה.
· מדידת העמידה ביעדים.
· הטמעת התרבות הארגונית במטה ובלשכות.
· התמודדות שוטפת עם שינויי חוק וסדרי עבודה.
· העברת הדרכות מקצועיות הן על ידי בעלי מקצוע בתוך הארגון והן על ידי אנשי תוכן חיצוניים.
· פיתוח צוותים
· קידום תהליכי מדידה להערכת ביצועים
· הגדרת מסלולי קריירה של עובד וניידות בין תפקידים
· הגברת תודעת השירות
· ייעוץ בנושא הקניית כלי עבודה מתאימים לעובדים
· פיתוח מנגנוני תקשורת פנים ארגונית
               ליווי מערך הרשמים ביציאתם ממערכת בתי המשפט אל הרשות לאכיפה וגבייה, 
              כולל:
· המלצות לשינוי.
· משאבים הנדרשים לביצוע השינוי.
· תוכנית פעולה ליישום השינוי.
· פיתוח מנגנוני בקרה להמשך קיום תהליך השינוי.
· בחינת הממשקים מולם יעבדו הרשמים בפורמט החדש.
הטמעת חזון וערכים בקרב עובדי השטח והמטה
· עבודה מול דרג המנהלים לשם הקניית יכולת להוביל ולהנהיג את החזון והערכים שנבחרו לעובדי הרשות. 

· עזרה בהטמעת החזון והערכים בקרב כלל עובדי הרשות. 
· קיום סדנאות והדרכות בהתאם לצורך, לקבוצות אוכלוסייה שונות מקרב עובדי הרשות.
הטמעה של קוד אתי ואמנת שירות – 
· עבודה מול דרג המנהלים לשם הקניית יכולת להוביל ולהנהיג את הקוד האתי ואמנת השירות שנכתבו ברשות.
· עזרה בהטמעת הקוד בקרב כלל עובדי הרשות.
· קיום סדנאות והדרכות בהתאם לצורך, לקבוצות אוכלוסייה שונות מקרב עובדי הרשות.
· סיוע בהכשרת נאמני אתיקה ופעילות ועדת אתיקה
המזמין יהא רשאי לעשות שימוש בכל ההמלצות והמסקנות שתוגשנה אף לאחר סיום ההתקשרות עם המציע ואף בכל התקשרות עם גורם אחר. המציע לא יוכל לעשות כל שימוש במסקנות ובהמלצות אלו או להעבירם ללא הסכמה - לידי צד שלישי - מראש ובכתב של המזמינה. 
פרק 3: תנאי סף
מענה לסעיפים 1-3 יפורטו בנספח א' למסמכי המכרז.

1.
המציע יציין בנספח א' את שמו של מנהל הפרויקט מטעמו וכן את רשימת שמות היועצים שיועסקו בפרויקט. על צוות היועצים האמור להיות בעלי השכלה קודמת  באחד או יותר מהתחומים הבאים: 

-
אבחון ארגוני

-
ייעוץ אישי למנהלים

-
הנחיית צוותים

-
ליווי תהליכי שינוי והטמעתו

על המציע להתחייב בנספח א' כי מנהל הפרויקט המוצע ילווה את הרשות בהיקף שלא יפחת מ- 2/3 מהיקף השעות החודשיות המושקעות בפרויקט זה. 
2. מנהל הפרויקט: 
a. ותק של 10 שנים בהובלת תהליכי תכנון ויישום אסטרטגיים.
b. השכלה – תואר שני בתחומים הרלוונטיים להתקשרות במכרז זה וביניהם: ייעוץ ארגוני, משאבי אנוש, תעשייה וניהול וכדומה
c. ניסיון במתן שירותי ייעוץ הדומים במהותם לנדרש במכרז זה ל 5 ארגונים לפחות בסדר גודל שלא יפחת מ- 500 עובדים לארגון ובפרויקטים המשלבים מחקר, אבחון ארגוני, ראיונות,  הכנת דו"חות לשינוי ארגוני וליווי הטמעת השינוי בחמש השנים האחרונות (2006-2010), מתוכם פרויקט 1 לפחות במגזר הציבורי.  על המציע לפרט בטופס ההצעה שבנספח א'  את שמות הארגונים בהם פעל, סוג הפעילות שבוצעה, מועד ההתקשרות עם הארגון לרבות מועד סיום העבודה ושם פרטי איש הקשר בארגון.
3. צוות היועצים:
d. ותק של 3 שנים בליווי תהליכי תכנון ויישום אסטרטגיים.
e. השכלה – תואר ראשון בתחומים הרלוונטיים להתקשרות במכרז זה.
f. ניסיון במתן שירותי ייעוץ הדומים במהותם לנדרש במכרז זה ל-2 ארגונים לפחות, בפירוט שם הארגון, סוג הפעילות שבוצעה, מועד התקשרות עם הארגון ושם פרטי איש הקשר כפי שמופיע בנספח א'.

4. על המציע למלא ולהגיש תצהיר מלא ומפורט (בנוסח שבנספח ב').
5. על המציע לצרף תצהיר בדבר אי תיאום מכרז, כפי שמופיע בנספח י' למסמכי המכרז.
6. בנוסף, על המציע לצרף להצעתו את המסמכים הבאים:
· אישור תקף לניהול ספרים ופנקסים מאת רשום המיסים
· תעודת עוסק מורשה/ תאגיד יצרף העתק תעודת רשום ברשם החברות או ברשם השותפויות, הכל לפי העניין. 
· טופס הסכמה לעיון המזמינה במרשם הפלילי- כמפורט בנספח יא' 
· המלצות
· קורות חיים של מנהל הפרויקט וצוות היועצים שילווה את הפרוייקט בצירוף תעודות המעידות על השכלה רלוונטית.
· מסמך המפרט תהליך ארגוני משמעותי שבוצע ע"י המציע בארגון כלשהו משלב האבחון ועד שלב ההמלצות והיישום, לרבות מדדים לבחינת הצלחת הפרויקט.
· כתב הצהרה- כמפורט בנספח ד'.

פרק 4: טופס הגשת ההצעה
על מציע הצעה במכרז זה למלא את טופס הגשת ההצעה כפי שמפורט בנספח ה'.
המחירים שיוצעו אינם כוללים מע"מ שיתווסף עפ"י חוק לסכומים שיוצעו. 
המציעים במכרז זה ינקבו הנחה באחוז לשעת ייעוץ מתעריפי החשב הכללי בהודעה "תעריפי התקשרות עם נותן שירותים חיצוניים", מס' .ה. 13.9.2.1, כפי שמצורפת בנספח ח'.
אחוז ההנחה לא יעלה על 25% מתעריפי חשכ"ל.
הערה: על התעריף השעתי שיחושב לאחר הפחתת הנחת הזוכה במכרז יופחת סכום נוסף בגין עבודה מתמשכת, בהתאם לסעיף 4.4.3 להוראת החשב הכללי שמספרה 13.9.2 המצורפת למסמכי המכרז (נספח ט'), 
הערה: לצורך הערכת היקף ההתקשרות וללא מחויבות מצד רשות האכיפה והגבייה, אומדן היקף שעות העבודה במכרז זה הינו 2,400 שעות התקשרות לשנה. 

פרק 5: הקריטריונים לבחירת המציע
בדיקת המכרז תיעשה בשלושה שלבים: 
1. שלב 1 : בדיקת תנאי סף

2. שלב 2 : הערכת האיכות 

משקל סעיף האיכות  בציון המשוקלל הוא 50%.


הערכת האיכות תעשה בהתאם לאמור בסעיף 5.1. ציון הסף המהווה תנאי למעבר לשלב הבא הוא 80 נקודות. 


מציע שינוקד בסעיף האיכות בציון נמוך מ-80 נקודות לא יעבור לשלב הבא.

3. שלב 3 : שקלול עלות. 

משקל ציון המחיר בהצעה הוא 50%

יחושב שקלול של ציוני עלות ואיכות ביחס של:

עלות – 50%

איכות – 50%
5.1 מרכיב האיכות
סעיף האיכות – במשקל של % 50 
הציון בסעיף האיכות יתפלג על סמך הפרמטרים הבאים:
	פרמטר
	תת סעיף
	משקל

	ניסיון וותק המנהל הפרויקט

	ניסיון של עבודה מול 10 ארגונים ומעלה בחמש השנים האחרונות (2006-2010) יזכו את המציע בניקוד מרבי, ניסיון מצומצם יותר ינוקד  באופן יחסי. 
	5%

	
	ותק של למעלה מ-20 שנים בתחום של ייעוץ למנהלים/ הובלת תהליכים ארגוניים יזכו את המציע בניקוד מרבי, ותק נמוך יותר ינוקד באופן יחסי.
	5%

	סה"כ לפרמטר ניסיון וותק המציע
	10%

	
	המלצות 
	5%

	
	הגשת מסמך המפרט תהליך ארגוני משמעותי שבוצע ע"י המציע בארגון כלשהו משלב האבחון ועד שלב ההמלצות והיישום. יש לכלול מדדים לבחינת הצלחת הפרויקט
	5%

	
	ראיון
	30%

	סה"כ
	
	50%


ראיון:

בתאריך שייקבע ע"י המזמינה ולאחר המועד האחרון להגשת ההצעות, יזומנו על ידי הרשות- מנהל הפרויקט מטעם המציעים לראיון עם צוות רשות האכיפה והגבייה. שלושת המציעים אשר מנהלי הפרויקט מטעמם יקבלו את ניקוד האיכות המרבי יזומנו לראיון נוסף עם מנהל רשות האכיפה והגבייה, כאשר הניקוד לראיון זה ישוקלל עם ציוני הראיון הראשון. 
5.2 מרכיב המחיר

 מרכיב המחיר  - במשקל של 50%
על המציע לציין מהו התעריף השעתי לעבודה,  כפי שפורט בפרק הצעת המחיר.
ההנחה הגבוהה ביותר תנוקד בציון המרבי. כפי שפורט במסמכי המכרז, הנחה מקסימלית לתעריפי היועצים לא תעלה על 25%. מציע שיציע הנחה גבוהה יותר, תחושב ההנחה המקסימלית האפשרית למכרז זה, דהיינו 25%. 
פרק 6: מסמכים ואישורים שיידרשו מהמציע הזוכה עם קבלת ההודעה על הזכייה במכרז
עם ההודעה בגין הזכייה יתחייב המציע הזוכה לצרף המסמכים ו/או האישורים הבאים. מציע שלא ימציא המסמכים האמורים המזמינה תהיה רשאית לפנות למציע שדורג במקום השני. 
א.
ערבות בנקאית כספית בגובה של 5% מהיקף ההתקשרות הכולל בנוסח שבנספח ז/
ב.
חתימה על דוגמת החוזה המצורפת למכרז זה ומסומנת כנספח ג', תוך 14 יום ממועד מסירת הודעת הזכייה.
פרק 7: התמורה בגין השירות
התמורה בגין השירות שיסופק ע"י הזוכה במכרז זה יתבצע בסיום כל חודש עבודה.
הספק הזוכה יעביר חשבונית לה יצורף דיווח עם פירוט השעות שהושקעו באותו חודש לידי המחלקה המקצועית לצורך אישור נתוניה. 

לאחר שיאושרו החשבוניות ע"י הגורמים הרלוונטיים כאמור יועברו החשבוניות לתשלום ליחידת הרכש המרכזית של המזמינה.
תשלום החשבוניות ייעשה עפ"י הוראת החשב הכללי שמספרה 1.4.3 המסומנת כנספח  ו'.
תעריפים בהם ינקוב המציע במכרז זה יהיו קבועים לכל אורך ההתקשרות בין המזמינה לזוכה במכרז זה, בכפוף להוראת החשב הכללי 13.9.2 המצורפת כנספח ט'.
 פרק 8: שמירת סודיות

1.
המציע מתחייב לשמור בסוד ידיעות ומידע שיגיעו אליו עקב ביצוע מכרז זה.
2.
המציע ידאג לאבטח את כל המידע המגיע אליו במסגרת מכרז זה, ולוודא שלא ייעשה בו כל שימוש אחר. כן יוודא השמדת כל הקבצים והרישומים של כל הפעילים בתוכניות השונות בתום ההתקשרות, אלא אם יידרש אחרת ע"י המשרד.
3.
המציע יבחר ויעסיק רק עובדים העונים על ההנחיות הביטחוניות של קב"ט המשרד ולאחר שעברו בדיקה ביטחונית מקיפה המתאימה לאירועים מהסוג הנ"ל.

4.
המציע לא ימסור ידיעה או מידע לאדם שלא יהיה מוסמך לקבלה ללא הרשאה בכתב מהמשרד. 
5.
המציע ידאג שכל עובדיו וקבלני המשנה שלו ישמרו על המידע כאמור בחוק הגנת הפרטיות, התשמ"א - 1981 ותקנות הגנת הפרטיות (תנאי אחזקת מידע ושמירתו וסדרי העברת מידע בין גופים ציבוריים), התשמ"ו - 1986.
6.
המציע יחזיר למשרד כל חומר שיימסר לו בהקשר לפעילות זו בכל עת שיידרש לכך.
פרק 9: ניגוד עניינים

המציע יתחייב כי הוא או מי מעובדיו אינו נמצא במצב של חשש לניגוד עניינים בין עבודתו המוצעת לבין עבודה עם גופים אחרים הקשורים במישרין או בעקיפין למזמינה. בכל מקרה של קיום ניגוד עניינים כאמור, מתחייב המציע להודיע מראש לרשות על קיום ניגוד עניינים ולפרט את מהותו.

המציע יחתים את עובדיו וכן כל עובד אשר יחליף במהלך ההתקשרות עובד קיים על הצהרה ברוח זאת. כמו כן, במקרים בהם תגיע המזמינה למסקנה כי קיים חשש לניגוד עניינים, תפעל המזמינה כמתחייב מן העניין.

פרק10: יחסי הצדדים

1.
השירותים יינתנו במסגרת ארגוניות של המציע בלבד. לעניין זה "מסגרת ארגונית" – לרבות מציאת עובדים/קבלני משנה, העסקתם, ניהול כל משא ומתן עמם, השגחה מתמדת על פעילותם, תשלום שכרם וכל תשלום סוציאלי נלווה אגב העסקתם, פיטוריהם והאחריות לכך, והטלת משמעת כמקובל במסגרת המציע.
2.
המציע מצהיר, כי כידוע לו ולכל העובדים המועסקים על ידיו לצרכי ביצוע מכרז זה, כי הינם עובדים ומעוסקים במסגרת הארגונית של המציע, ולא של המזמינה. המציע בלבד יהיה אחראי כלפי כל המועסקים על ידיו לפי דיני העבודה והנזיקין. כן יהיה המציע לבדו אחראי לכל נזק שיגרם על ידיו, או בגין רכושו ונכסיו ועל ידי המועסקים על ידו למטרות חוזה זה. אם על אף האמור תחויב המזמינה כדין, לשאת חבות, או לעשות מעשה כלשהו, יפצה אותה על כך המציע באופן מלא.
3.
המציע מתחייב לא להציג את השירותים הניתנים, לא כלפי עובדיו ומעסיקיו, לא כלפי ציבור הנהנים משירותים אלה, כפעולות שלמזמינה יש חלק בארגונן, אולם המציע רשאי להציג את השירותים הניתנים לפי בקשת המזמינה, תחת פיקוחו, הכול לפי העניין.
4.
בכל הקשור למערכת היחסים בין המזמינה לבין המציע, יחשב המציע, כמציע עצמאי לכל דבר ועניין. המציע מודע לכך שלא מתקיימים יחסי עובד-מעביד בינו ו/או עובדיו לבין המזמינה.

5.
המציע אחראי לעובדים, לאיכות העבודה, לגיבוי למילוי מקום, להכשרת עובדים בהתאם לצרכים ובכלל זה השתלמויות וקורסים על חשבונו על פי צרכי השירותים במכרז.
6.
המציע אינו רשאי להמחות (להעביר) לזולת את זכויותיו או את חובותיו לפי תנאי מכרז זה כולן או חלקן ללא הסכמה בכתב מהמזמינה.
7.
אין המציע רשאי להעביר את ביצוע החוזה כולו או חלקו במישרין או בעקיפין לאחר, ללא הסכמה בכתב ומראש של המזמינה. הסכמה כאמור, אם ניתנה לא תיצור יחסי חוזה כלשהם בין המזמינה לבין מציע אחר, והמציע הזוכה יהיה בכל מקרה אחראי כלפי המזמינה לביצוע השירותים.
נספחים:

· נספח א' – מענה לתנאי סף 1-3 וקריטריוני איכות
· נספח ב' – תצהיר מציע ערוך בפני עו"ד
· נספח ג' -  דוגמא לחוזה התקשרות 
· נספח ד' – כתב הצהרה
· נספח ה' – טופס הצגת המחיר
· נספח ו' – מועדי תשלום - הוראת תכ"מ 1.4.3
· נספח ז' – נוסח ערבות בנקאית
· נספח ח' – תעריפי התקשרות עם יועצים, הוראת תכ"מ 13.9.2.1
· נספח ט' – התקשרות עם יועצים – הוראת תכ"מ 13.9.2
· נספח י' – תצהיר בדבר אי תיאום מכרז
· נספח יא'- הסכמה לעיון המזמינה במרשם הפלילי
נספח א':
מענה לתנאי סף:

1. מנהל הפרויקט וצוות היועצים: (יש לציין מי מהצוות המוצע הוא מנהל הפרויקט)
	שם היועץ 
	פירוט סוג ההשכלה הרלוונטית (למשל: תואר ראשון/שני וכד')
	נא להקיף בעיגול באיזה מהתחומים הבאים ההשכלה עונה
	הערות

	
	
	אבחון ארגוני

ייעוץ אישי למנהלים

הנחיית צוותים

ליווי תהליכי שינוי והטמעתו
	

	
	
	אבחון ארגוני

ייעוץ אישי למנהלים

הנחיית צוותים

ליווי תהליכי שינוי והטמעתו
	

	
	
	אבחון ארגוני

ייעוץ אישי למנהלים

הנחיית צוותים

ליווי תהליכי שינוי והטמעתו
	

	
	
	אבחון ארגוני

ייעוץ אישי למנהלים

הנחיית צוותים

ליווי תהליכי שינוי והטמעתו
	


אני הח"מ______________________________ מס ת"ז _____________ העובד בתאגיד _____________________ (שם התאגיד) מצהיר בזאת כי  מנהל הפרויקט המוצע ילווה את הרשות בהיקף שלא יפחת מ-2/3 מהיקף השעות המושקעות בפרויקט זה
בכבוד רב,

_________________________
 _________________________

שמות מורשי החתימה ותפקידם 


חתימת מורשי החתימה
2. מנהל הפרויקט

	ותק
	השכלה

	
	


(יש לציין לפחות חמישה פרויקטים, מתוכם לפחות 1 במגזר הציבורי), יתר הפרטים יבחנו במרכיב האיכות
	שם הלקוח
	מגזר (פרטי/ציבורי)
	מס' עובדים בארגון
	סוג השירות שניתן  
	תקופת מתן השירות (משנה XX ועד שנה XX)
	איש קשר (שם וטלפון)

	 
	 
	 
	
	
	

	 
	 
	 
	
	
	

	 
	 
	 
	
	
	

	 
	 
	 
	
	
	

	 
	 
	 
	
	
	


3. צוות היועצים
	שם היועץ
	ותק
	השכלה

	
	
	

	
	
	

	
	
	


(יש לציין לפחות שני פרויקטים לכל יועץ)
	שם היועץ
	שם הלקוח
	סוג השירות שניתן
	תקופת מתן השירות (משנה XX ועד שנה XX)
	איש קשר (שם וטלפון)

	
	
	 
	
	

	 
	
	 
	
	

	 
	
	 
	
	

	 
	
	 
	
	

	 
	
	 
	
	


נספח ב' – תצהיר מציע ערוך כדין בפני עו"ד
אני החתום מטה _______________ נושא ת.ז. שמספרה ________________ המוסמך להתחייב בשם המציע, לאחר שהוזהרתי, כי עליי לומר את האמת כולה ורק אותה וכי אם לא אעשה כן אהיה צפוי לעונשים הקבועים בחוק מצהיר ומתחייב בזה כדלקמן:
1. הנני משמש כ __________________ במציע.
2. למציע אישור על ניהול ספרים על פי חוק עסקאות גופים ציבוריים (אכיפת ניהול חשבונות ותשלום  חובות מס), התשל"ו- 1976 בחתימתו של פקיד מורשה כהגדרתו שם ובנוסח המפורט בתקנות עסקאות גופים ציבוריים  (אכיפת ניהול חשבונות)(אישורים), תשמ"ח-1987. 
3. המציע מדווח למע"מ כדין.
4. המציע עומד בדרישות כל דין, לרבות לעניין תשלומים סוציאליים ושכר מינימום לעובדיו, בכל מועד בו מתבצעים התשלומים לעובדים, ומתחייב לקיים בתקופת ההתקשרות הוראות כל דין רלבנטיות לצורך ביצוע העבודה לפי המכרז לרבות דיני עבודה ובטיחות שונים, כפי שהם מפורטים בפרק 3, סעיף 3 לתכ"ם המוכר לי.
5. למציע ולכל מי שיופעל על ידו במסגרת הצעתו או מטעמו ישנם כל האישורים או הרישיונות הנדרשים על פי כל דין לרבות: אישורים בדבר רישוי עסקים, אישורי העסקת עובדים כדין,  כנדרש לפי הקשר העניין ומהות המופעל.
6. כנגד המציע לא מתנהלים הליכים משפטיים בין פליליים בין אזרחיים שיש להם זיקה לשירותים אותם הוא מעניק או שיעניק או שיכולה להיות להם השלכה על השירותים אותם הוא מציע, לרבות הליכים היכולים להשליך על יכולתו לעמוד בהתחייבויותיו עפ"י הצעתו. (לחילופין: להלן פירוט ההליכים התלויים ועומדים כנגד המציע, תמציתם והשלב הדיוני בו הם עומדים). 

7. למציע הניסיון הנדרש לפי מכרז זה.
8. המציע מתחייב למסור כל מסמך המאמת את האמור בתצהיר זה, לפי דרישת המשרד.
9. להלן שמי וחתימתי ואני מצהיר כי האמור לעיל אמת.
_____________________   
 

____________________

 


חתימה                                                             תאריך

אישור

אני הח"מ, עו"ד _______________ מאשר, כי ביום ____________ התייצב בפני מר____________ הנושא תעודת זהות מס':________________ והמוסמך להתחייב בשם המציע אותו זיהיתי לפי ת.ז. מס' ____________ ולאחר שהזהרתיו כי עליו לומר את האמת כולה ורק אותה וכי אם לא יעשה כן יהיה צפוי לעונשים הקבועים בחוק אישר באוזניי את נכונות הצהרתו וחתם עליה בפניי.

________________________   
 

____________________
 
   שם פרטי+ שם משפחה




תאריך

            + חתימה+ חותמת + מספר רישיון                                         

נספח ג': טיוטת חוזה התקשרות

שנערך ונחתם ביום _____ בשנת 2011
בין:
ממשלת ישראל - בשם מדינת ישראל
המיוצגת על ידי מנהל רשות האכיפה והגבייה וחשב המשרד
כתובת: רחוב כנפי נשרים 24, ירושלים

(להלן: "המשרד")

מצד אחד

לבין: 
שם : _________________

כתובת: __________________

מס' רישום (עוסק מורשה, תאגיד, תעודת זהות): ________

באמצעות ______ נושא ת.ז. __________ ו- ________

נושא ת.ז. _____________ המוסמכים לחתום בשמו

(להלן: "נותן השירותים")

מצד שני

מבוא
הואיל
והמשרד פרסם מכרז מס' _____ בנושא: מתן שירותי ייעוץ וליווי אסטרטגי, הדרכה והטמעה לשיפור תהליכי עבודה ארגוניים ברשות האכיפה והגבייה  (להלן: "המכרז"). 


העתק של המכרז מצ"ב כנספח א' להסכם זה ומהווה חלק בלתי נפרד מהסכם זה. 

והואיל
ונותן השירותים זכה במכרז שפורסם בעניין הסכם זה בהתאם להחלטת ועדת המכרזים של המשרד מיום ________ והתחייב לפעול וליתן את השירותים נשוא המכרז בהתאם להוראות המכרז, הצעתו על כל נספחיה והצהרותיו. 


העתק של הצעת נותן השירותים למכרז על נספחיה מצ"ב כנספח ה' להסכם זה ומהווה חלק בלתי נפרד מהסכם זה (להלן: "ההצעה"); 
והואיל
והצדדים מעוניינים כי נותן השירותים יבצע עבור המשרד את השירותים המפורטים במכרז, בהצעה בהסכם זה באופן, בתנאים הכול כמפורט בהסכם זה לרבות במכרז ובהצעה (להלן: "השירותים");
והואיל
והצדדים מסכימים כי התקשרות זו תהיה על בסיס קבלני ולא תיצור יחסי עובד מעביד בין המשרד לבין נותן השירותים, וזאת בהתחשב בתנאי ההתקשרות שאינם הולמים התקשרות במסגרת יחסי עובד מעביד;
על כן מוסכם בין הצדדים כדלקמן:
המבוא והסכם זה 

1.
המבוא להסכם זה מהווה חלק בלתי נפרד ממנו.
2.
כותרות הסעיפים להסכם זה ניתנות לשם התמצאות והן לא תשמשנה לפרשנות הסכם זה.
3.
הסכם זה מהווה חלק בלתי נפרד מהמכרז ויקרא כיחידה אחת עימו. 
4.
בהסכם זה יהיו למונחים המפורטים בו את הפרוש והמשמעות המוקנים להם במכרז. הוראות הסכם זה באות להוסיף על הוראות ההסכם המכרז, אין בהוראות הסכם זה כדי לגרוע מהוראות המכרז ומכל סעד לו זכאי המשרד על פי המכרז ולא ייחשב האמור בהסכם זה כהקלה או כויתור על הוראה מהוראות המכרז. הוראות המכרז שלא צוטטו או שלא יושמו בהסכם זה יחולו בשינויים המחויבים וככל שהן ישימות על הוראות הסכם זה. 
5.
במקרה של סתירה ו/או אי בהירות בין הוראות המכרז לבין הוראות הסכם זה יחולו הוראות הסכם זה, אלא אם נאמר במפורש אחרת. 
6.
הצהרות הצדדים
6.1.
נותן השירותים מצהיר כי הוא כשיר על פי כל דין לבצע את השירותים; וכי מתן השירותים על ידו למשרד בהתאם להסכם זה אינו פוגע בזכויות צד ג' כלשהו, לרבות בכל הקשור לזכויות בקניין רוחני של צד ג' כלשהו.
6.2.
עוד מצהיר נותן השירותים בזאת, כי יש לו את היכולת והאמצעים הדרושים, לרבות האמצעים הכספיים ומשאבי האנוש העומדים לרשותו וכן את הידע המקצועי, הניסיון והמומחיות הנדרשים לשם מתן השירות בהתאם להוראות כל דין וכנדרש בהסכם זה על כל נספחיו. 

6.3.
נותן השירותים מצהיר, כי ברשותו ציוד וכלים וצוות כוח אדם מיומן שעבר הדרכה מתאימה, ויכולת לביצוע השירותים בהם מעוניין המשרד כפי שיפורט בהסכם זה.

6.4.
נותן השירותים מצהיר ומתחייב לבצע את השירות בעצמו ולא להעביר או למסור את ביצוע השירותים, בין במישרין ובין בעקיפין, בין במלואם ובין בחלקם, לצד שלישי כלשהו, אלא אם הותר הדבר בכתב מראש על-ידי נציג המשרד המוסמך. 

7.
היתרים רישיונות ואישורים
7.1.
נותן השירותים מצהיר ומתחייב בזאת כי הוא מחזיק במסמכים והאישורים התקפים בהתאם להוראות כל דין, לרבות המסמכים והאישורים התקפים מאת הרשויות המוסמכות. נותן השירותים מתחייב להציגם למשרד בכל עת שיידרש. 
7.2.
מובהר כי נכונותן של הצהרות נותן השירותים המפורטות בסעיף זה על כל חלקיו היא תנאי מהותי בהסכם זה. אי נכונות הצהרות אלה או חלקן, בין בעת חתימת הסכם זה ובין בכל מועד שלאחר מכן, ייחשב כהפרה יסודית של הסכם זה מצד נותן השירותים. 
7.3.
נותן השירותים מתחייב להודיע למשרד מיד על כל שינוי שיחול בתוקף הצהרותיו, לרבות על כל צו שניתן כנגדו והאוסר או מגביל את יכולתו ליתן את השירותים בהתאם להסכם זה על נספחיו.
7.4.
נותן השירותים מתחייב למציע את השירותים בהתאם להוראות כל דין החל בקשר למתן השירותים נשוא הסכם זה. 

8.
סיום ההסכם
8.1.
מוסכם ומוצהר בזאת כדלקמן:
8.1.1.
המשרד יהיה רשאי להביא את ההסכם לידי גמר כולו או כל חלק ממנו תוך תקופת ההסכם בהתראה של 30 ימים מראש. 
8.1.2.
במקרה של הפרה יסודית של ההסכם מצד נותן השירותים או במקרה של ביצוע פשע על ידו – יהיה המשרד, באישור מנהל רשות האכיפה והגבייה, רשאי לבטל הסכם זה ללא התראה מוקדמת.
8.1.3.
במקרה של הפסקת תוקף ההסכם ע"י המשרד כאמור, או עם סיומו, מצהיר נותן השירותים, כי לא תהא לו זכות עיכבון כלשהי על כל מסמך או חומר כלשהו שהועבר אליו ע"י המשרד.

8.1.4.
בכל מקרה של ביטול ההסכם על-ידי המשרד, לא תהיה על המשרד חובה לפצות את נותן השירותים או לשלם לו תשלום מכל סוג ומין, למעט התמורה הקבועה בהסכם עבור השירותים שסיפק עד לביטול ההסכם. 
8.1.5.
בכל מקרה של הפסקת ההסכם מכל סיבה שהיא, נותן השירותים מחויב להעביר למשרד את כל החומר שברשותו והשייך למשרד או את כל העבודה שעשה עבור המשרד עד להפסקת ההסכם, ללא דיחוי וללא שום פגיעה. מובהר כי נותן השירותים אינו רשאי לעכב אצלו חומר כלשהו מכל סיבה שהיא, לרבות לא בשל תשלום המגיע לו.
8.1.6.
במידה ונותן השירותים לא יעמוד  במתן השירותים המפורטים בהסכם זה, או בנספחיו, כולם או חלקם, יהיה המשרד רשאי לשכור את שירותיו של גורם אחר לקבלת שירותים אלה, ונותן השירותים יחויב בתשלום עבור השירותים הנ"ל. 

8.1.7.
 למען הסר מציע מובהר, כי ההוראות בדבר שמירת סודיות וזכויות יוצרים יחולו גם לאחר הפסקת הסכם זה.
9.
השירותים שיינתנו על-ידי נותן השירותים
9.1.
בהסתמך על הצהרותיו של נותן השירותים, מזמין בזה המשרד מאת נותן השירותים את השירותים כמפורט בהסכם זה על נספחיו.

9.2.
נותן השירותים מתחייב למציע את השירותים המפורטים בהסכם, במכרז ובהצעה, בהתאם לדרישות המשרד, להוראות הסכם זה על נספחיו ולהוראות כל דין.

9.3.
שום דבר בהסכם זה לא יתפרש כבא למעט מן הסמכויות הנתונות למשרד ולבעלי התפקידים שבו. למען הסר כל מציע, מובהר ומודגש בזאת כי המשרד אינו מתחייב בשום אופן להזמנת עבודה או למתן השירותים נשוא הסכם זה אלא בהיקף הנקוב במכרז. פנייה במסגרת הזמנת עבודה לקבלת שירותים מנותן השירותים תיעשה בהתאם לצרכי המשרד לרבות לשיקול דעתו המקצועי של המשרד. 

9.4.
נותן השירותים מתחייב למציע את השירותים ברמה הגבוהה ביותר.
9.5.
מוסכם ומוצהר בזאת כי המשרד יהיה רשאי לשנות, ללא צורך בהתייעצות או בהסכמת נותן השירותים, את השירותים הנדרשים ובלבד שהשינוי לא ישנה באופן שאינו בלתי משמעותי וזניח, את העלות הכלכלית של מתן השירותים.
10.
פיקוח המשרד
10.1.
נותן השירותים מתחייב לאפשר לנציג המשרד או מי שבא מטעמו לבקר את פעולותיו, לפקח על ביצוע המכרז, ההצעה וההסכם. 
10.2.
נותן השירותים מתחייב להישמע להוראות המשרד בכל העניינים הקשורים במתן השירותים. 
10.3.
מוסכם ומוצהר בזה כי כל זכות הניתנת על פי הסכם זה למשרד לפקח, להדריך או להורות לנותן השירותים, הנם אמצעי להבטיח ביצוע הוראות ההסכם במלואו.
11.
העדר זכות ייצוג

11.1.
מוסכם ומוצהר בזאת בין הצדדים כי נותן השירותים איננו סוכן, שלוח או נציג של המשרד ואינו רשאי או מוסמך לייצג או לחייב את המשרד בעניין כלשהו, וזאת בהתחשב במהות השירותים נשוא הסכם זה. 

11.2.
נותן השירותים מתחייב שלא להציג עצמו כשלוח או נציג של המשרד וישא באחריות הבלעדית לכל נזק שיגרם למשרד או לצד שלישי, הנובע ממצג בניגוד לאמור בסעיף זה.

11.3.
ייצוג המשרד לכל מטרה שהיא טעון הסמכה מפורשת לכך על ידי המשרד, מראש ובכתב.

12.
העסקת עובדים וקבלני משנה
12.1.
נותן השירותים מתחייב, לשם מתן השירות, להעסיק כוח אדם בהיקף ובעל כישורים, וניסיון כנדרש במסמכי המכרז, בהצעה ובהסכם.
12.2.
מבלי לגרוע מהאמור לעיל, מובהר בזאת כי המשרד יהיה רשאי לקזז מהתמורה שהוא חייב להעביר לנותן השירותים עקב מתן השירותים, סכומים יחסיים, אם יתברר כי נותן השירותים אינו מקיים את מצבת כוח האדם בהתאם לדרישות המשרד והוראות הסכם זה על נספחיו. 
12.3.
נותן השירותים לא יהיה רשאי להעסיק עובד זר כהגדרתו בחוק שירות התעסוקה, התשי"ט-1959 לצורך ביצוע הסכם זה, בין כעובד ובין כמציע משנה.
12.4.
העסיק נותן השירותים עובדים, הוא יהיה אחראי לקיום מלא ושלם של כל חוקי העבודה החלים על העובדים, ובכלל זה חוק שכר מינימום, התשמ"ז-1987.
12.5.
בנוסף לאמור, יהיה נותן השירותים אחראי לקיום שלם ומלא של צווי הרחבה להסכמים קיבוציים החלים על העובדים.
12.6.
מובהר כי הפרת הוראות חוקים וצווי הרחבה אלה, תחשב – לכל דבר ועניין – כהפרה יסודית של הסכם זה.
13.
שימוש בכלים ובחומרים
13.1.
כל הכלים והחומרים, הדרושים לשם מתן השירותים, יירכשו על ידי נותן השירותים ועל חשבונו, אלא אם הוסכם אחרת מראש ובכתב.
13.2.
כל הכלים והחומרים בהם יעשה נותן השירותים שימוש לצורך מתן השירותים, יהיו מסוג המתאים ללא סייג למתן השירותים בהתאם להסכם זה.
13.3.
מובהר כי עשיית שימוש בכלים, חומרים או תוכנות, שיש בהם פגיעה בזכויות צד ג' תחשב – לכל דבר ועניין – כהפרת הסכם זה.

14.
איסור פעולה מתוך ניגוד עניינים
14.1.
נותן השירותים רשאי להמשיך ולמציע שירותים לאחרים זולת המשרד, ובלבד שלא יהיה בכך משום פגיעה בחובותיו שלפי הסכם זה.
14.2.
נותן השירותים מצהיר כי החל ממועד חתימת הסכם זה לא קיים כל ניגוד עניינים בינו או בין התחייבויותיו עפ"י הסכם זה ובין קשריו העסקיים, המקצועיים או האישיים, בין בשכר או תמורת טובות הנאה כלשהם ובין אם לאו, לרבות כל עסקה או התחייבות שיש בה ניגוד עניינים, ואין קשר כלשהו בינו לבין כל גורם אחר הנוגעים לתחומים שבהם עוסקים השירותים, זולת במסגרת מתן השירותים ולצורך ביצוע הסכם זה (להלן: "ניגוד עניינים")."ניגוד עניינים" משמעו אף חשש לניגוד עניינים כאמור.

14.3.
לא יימצא נותן השירותים בניגוד עניינים - היה ובכל זאת נוצר מצב של ניגוד עניינים, ידווח נותן השירותים על כך מייד לנציג המשרד המוסמך בכתב וימלא אחר כל הנחיות המשרד בנדון.

15.
התמורה

15.1.
התמורה שישלם המשרד עבור מתן השירותים לפי הסכם זה תהיה בהתאם לתעריף שעתי שהוצע ע"י הספק בנספח ה' למסמכי המכרז "טופס הצעת מחיר", המצורף כנספח להסכם זה ומהווה חלק בלתי נפרד מהסכם זה. 


החשבוניות שיוגשו ע"י המציע שיזכה במכרז זה יועברו לאישור מנהל רשות האכיפה והגבייה או מי מטעמו. 


לאחר מכן תועבר החשבונית ליחידת הרכש המרכזית להקלדתה והעברתה לחשבות המשרד. תשלום החשבונית תיעשה עפ"י הנחיות החשכ"ל. 
16.
קיזוז

נותן השירותים מסכים ומצהיר בזאת כי המשרד יהא רשאי לקזז מהתמורה שעל המשרד לשלם לנותן השירותים על-פי הסכם זה על נספחיו ומכוח כל הסכם אחר - כל סכום המגיע למשרד מנותן השירותים על-פי הסכם זה או על-פי כל הסכם אחר. 
17.
נזיקין 
17.1.
נותן השירותים ישא באחריות בגין כל פגיעה, הפסד, אובדן או נזק שייגרמו מכל סיבה שהיא לגופו או רכושו שלו או של מי מטעמו או לגוף או רכוש עובדיו או של העובדים מטעמו, או לרכוש המשרד לרבות מסמכים ותיקים או לגופו או רכושו של כל אדם אחר כתוצאה ישירה או עקיפה מהפעלתו של הסכם זה.
17.2.
מוסכם בין הצדדים כי המשרד לא ישא בכל תשלום, הוצאה או נזק מכל סיבה שהיא, שייגרמו לגופו או רכושו של נותן השירותים או מי מטעמו או לגוף או רכוש עובדיו או של העובדים מטעמו או לרכוש המשרד או לגופו או רכושו של כל אדם אחר, כתוצאה ישירה או עקיפה מהפעלתו של הסכם זה; וכי אחריות זו תחול על נותן השירותים בלבד.
17.3.
נותן השירותים מתחייב לשפות את המשרד על כל נזק, תשלום או הוצאה שייגרמו לו מכל סיבה שהיא הנובעים ממעשיו או מחדליו של נותן השירותים כתוצאה ישירה או עקיפה מהפעלתו של הסכם זה, מיד עם קבלת הודעה על כך מאת המשרד.
18. .
זכויות יוצרים

18.1.
כל השירותים שיסופקו על-ידי נותן השירותים במסגרת הסכם זה ותוצאותיהם, ללא יוצא מן הכלל, ייחשבו כקניינו המוחלט של המשרד. נותן השירותים לא ישתמש במסמך כלשהו או בכל חלק מהשירותים, או תוצאותיהם, ללא אישור מראש ובכתב של המשרד. המשרד יהיה זכאי לדרוש ולקבל מנותן השירותים במהלך מתן השירותים, או לאחר מכן, כל תוכנית, מסמך, או דבר הקשור למתן השירותים נשוא הסכם זה. 

18.2.
זכויות היוצרים בכל השירותים שיסופקו למשרד כחלק מהסכם זה, לרבות חוות-דעת, דוחו"ת, מחקרים וכל כיוצא באלה יהיו שייכות למדינה, והתמורה דלעיל תהווה תמורה גם עבור זכויות אלה. 
18.3.
המשרד יהיה רשאי לפרסם כל חומר שיימסר לו על ידי נותן השירותים כחלק מהסכם זה, ובלבד שתישמר לנותן השירותים, או למי שיצר את החומר "הזכות המוסרית".
18.4.
נותן השירותים מתחייב לשתף פעולה ולסייע לחוקרים שיורשו על-ידי המשרד בביצוע מחקרים בהתייחס לשירותים נשוא הסכם זה, בכפוף להוראות הדין. 
19.
שמירת סודיות
19.1.
נותן השירותים מתחייב לשמור בסוד ולא להעביר, להודיע, למסור או להביא לידיעת כל גורם, במישרין, בעקיפין ו/או בכל דרך שהיא, כל מידע, ידיעה, סוד מסחרי, נתונים, חפץ, מסמך מכל סוג שהוא או כל דבר אחר שלפי טיבם אינם נכסי הכלל (להלן: "מידע סודי") שיגיעו לידי נותן השירותים, עובדיו או מי מטעמו עקב או בקשר להסכם זה, בתוקף או בקשר עם ביצועו ו/או בקשר עם המשרד, וזאת במהלך ביצוע ההסכם, לפניו ו/או לאחר מכן - ללא אישור המשרד מראש ובכתב. נותן השירותים מתחייב לדאוג כי עובדיו, מנהליו וכל אדם אחר מטעמו לא יפתחו, יעיינו, יוציאו או יצלמו חומר המצוי בתיקים ולא יעבירו חומר כאמור לכל אדם או גוף.

19.2.
נותן השירותים מתחייב לשמור בתנאים בטוחים כל מידע סודי או מסמך רשמי שנמסר לו או שיגיעו אליו עקב ביצוע הסכם זה, בתוקף או בקשר עם ביצועו או בקשר עם המשרד. 

19.3.
המשרד רשאי להורות לנותן השירותים בדבר הסדרים מיוחדים לעניין שמירת סודיות, לרבות קביעת הסדרי בטחון מיוחדים, הסדרי מידור או נוהלי עבודה מיוחדים ונותן השירותים מתחייב למלא אחר דרישות המשרד בנדון.נותן השירותים מתחייב שלא להשתמש במידע סודי למטרה כלשהי מלבד לביצוע הסכם זה, אלא באישור מראש ובכתב מאת נציג המשרד המוסמך. 

19.4.
נותן השירותים מתחייב למסור למשרד מיד עם סיום מתן השירותים על פי הסכם זה את כל המידע הסודי שנאסף על ידו במסגרת מתן השירותים וכן כל מידע, מסמך או נכס שנמסר לו על ידי המשרד, ולא להשאיר בידיו כל מידע כלשהו שנאסף על ידו במסגרת מתן השירותים על פי הסכם זה.

19.5.
נותן השירותים מצהיר כי ידוע לו שמסירת מידע בניגוד לאמור לעיל, מהווה עבירה על חוק העונשין, התשל"ז-1977.עם סיום הסכם זה מכל סיבה שהיא נותן השירותים יעמיד לרשות המשרד בצורה מלאה, מסודרת ועניינית את כל הידע והמידע הנמצאים ברשותו בקשר לשירות ולביצוע הסכם זה (להלן - "המידע"). כל המידע יועבר למשרד ו/או לצד שלישי שימנה המשרד, בכל אופן שבו הוא קיים (בכתב, בקבצי מחשב, בע"פ ו/או כל אופן אחר), בלוח זמנים שייקבע ע"י המשרד, וללא כל תמורה נוספת. למען הסר מציע, מובהר בזאת כי כל המידע הינו קניינו הבלעדי של המשרד.

19.6.
נותן השירותים מתחייב לפצות את המשרד בגין כל נזק ו/או הוצאה שייגרמו עקב אי שמירה על חובת הסודיות.

20.
כתובות והודעות
20.1.
כתובת נותן השירותים והמשרד הינן כמפורט בראש ההסכם.
20.2.
כל הודעה שתימסר לכתובת דלעיל, תיחשב כאילו נמסרה לנותן השירותים, ובלבד שנשלחה בדואר רשום.
20.3.
נותן השירותים רשאי להודיע למשרד, מעת לעת, על שינוי בכתובתו. הודעה לפי סעיף זה תינתן לנציג המשרד ולחשבות משרד התעשייה המסחר והתעסוקה.
21.
ביקורת
21.1.
חשב/ת המשרד, המבקר/ת הפנימי של המשרד או מי שמונה לכך על ידם, יהיו רשאים לקיים בכל עת, בין בתקופת ההסכם ובין לאחריה, ביקורת ובדיקה אצל נותן השירותים בכל הקשור במתן השירות, או בתמורה הכספית נשוא הסכם זה.
21.2.
ביקורת ובדיקה כמתואר לעיל יכללו עיון בספרי החשבונות ובמסמכים של נותן השירותים, לרבות אלה השמורים במדיה מגנטית והעתקתם. בכלל זה תהיה הביקורת רשאית לדרוש הוכחות לתשלום שכר כנדרש.
21.3.
נותן השירותים מתחייב לאפשר ביצוע האמור ולמסור למבצעי הביקורת מיד עם דרישתם כל מידע או מסמך כמתואר לעיל, וכן דוחות כספים מבוקרים על ידי רואה חשבון, ככל שישנם בידו. נותן השירותים מוותר בזאת על כל טענה בדבר סודיות או חיסיון או הגנת פרטיות בנוגע למידע או לרשומות שיידרשו על ידי המשרד.
21.4.
נותן השירותים מתחייב לקיים את האמור לעיל גם בכל הקשור למידע הקשור לביצוע ההסכם ומצוי בידי צד שלישי.
22.
שינוי בהסכם או בתנאים
22.1.
מוסכם על הצדדים כי כל שינוי בהסכם או בתנאים הכלליים יהיה תקף רק אם נעשה בכתב ונחתם על ידי הנציגים המוסמכים של הצדדים. מוסכם כי הימנעות מתביעת זכות לא תחשב כוויתור על אותה זכות.
22.2.
נותן השירותים מתחייב לבצע את השירותים בעצמו ולא להעביר את הביצוע לצד שלישי כלשהו, אלא באישור מראש ובכתב של המשרד. זכויותיו וחובותיו של נותן השירותים על פי הסכם זה אינם ניתנים להמחאה לצד שלישי כלשהו, אלא באישור מראש ובכתב של המשרד.
22.3.
המשרד מודיע בזאת כי מדיניותו היא להתנגד להמחאת זכויות וחובות, ועל כן קרוב לוודאי שלא יאשר בקשת נותן השירותים להסב זכויות או חובות. 
22.4.
גם במקרה של הסבת זכויות או חובות יישאר נותן השירותים בכל מקרה אחראי בפני המשרד לכל דבר הקשור לביצוע הוראות הסכם זה.
23.
אי מילוי חיוב על-ידי נותן השירותים
23.1.
היה ולא מילא נותן השירותים חיוב מחיוביו, רשאי המשרד מבלי לגרוע מכל סמכות אחרת הקיימת לו בין אם לפי חוק ובין אם לפי הסכם זה לבצע, את אחת הפעולות הבאות או כולן ביחד: 
23.1.2.
לבצע במקום נותן השירותים את החיוב בין בעצמו ובין באמצעות מי מטעמו, ולקזז את ההוצאות שנגרמו לו בשל כך מהתשלומים המגיעים לנותן השירותים לפי הסכם זה.
23.1.2.
לבטל את ההסכם בהודעה בכתב.
23.1.3.
מבלי לגרוע מהאמור לעיל, נותן השירותים מתחייב להחזיר למשרד את כל ההוצאות הישירות והעקיפות שהיו לו בגין אי מילוי הוראות הסכם זה על נספחיו על-ידי נותן השירותים, ולשפות את המשרד בגין נזקים שנגרמו או שייגרמו עקב ביטול ההסכם. 
24.2.
אין באמור לעיל כדי לגרוע מזכותו של המשרד לדרוש ביצוע בעין של הסכם זה על נספחיו ואין בכך כדי לגרוע מכל זכות או סמכות אחרת המוקנית למשרד על-פי כל דין או הסכם.
25.
ערבות
25.1.
להבטחת זכויות המשרד לפי הסכם זה, ומילוי התחייבויות נותן השירותים על-פי המכרז, ההצעה והוראות הסכם זה, במועד חתימת ההסכם ימציא נותן השירותים על חשבונו ערבות בנקאית אוטונומית לפקודת המשרד, בסכום של _______ ש"ח. 

25.2.
הערבות תהיה בתוקף לתקופה של חודשיים לאחר תום תקופת ההסכם. 
25.4.
עלויות הערבות יחולו על נותן השירותים בלבד. 
25.5.
נותן השירותים יהיה אחראי להאריך את תוקף הערבות מעת לעת לתקופות של שנה או יותר בכל פעם, בהתאם להארכת תקופת ההסכם. הארכת הערבות תיעשה לפחות חודש לפני תום תוקפה.
25.6.
לא האריך נותן השירותים את תוקף הערבות יהיה המשרד רשאי לחלט את הערבות ללא כל התראה מוקדמת, גם אם נותן השירותים מילא אחר יתר כל חיוביו. 
25.6.
מבלי לגרוע מהאמור לעיל, המשרד יהיה רשאי לחלט את הערבות בכל מקרה שבו לדעת המשרד הפר נותן השירותים או לא קיים תנאי מתנאי הסכם זה, הוראות המכרז וההצעה או לא תיקן מעוות עפ"י דרישת המשרד.
25.7.
הערבות תחולט בדרישה חד צדדית של המשרד לבנק שעליה תינתן הודעה בכתב גם לנותן השירותים.

25.8.
חילט המשרד את הערבות, והסכם זה לא בוטל או הופסק, יהיה על נותן השירותים לדאוג על חשבונו לערבות חדשה בסכום דומה.
26.
מיצוי זכויות
מוצהר ומוסכם בין הצדדים כי תנאי הסכם זה מהווים ביטוי שלם ומלא של זכויות הצדדים, והם מבטלים כל הסכם, מצג, הבטחה או נוהג שקדם לחתימתו.
ולראייה באו הצדדים על החתום 
 
____________________       ____________________           ____________________

מנהל רשות האכיפה והגבייה 
     חשב המשרד 

         נותן השירותים

אימות חתימה:
אני ______________הח"מ עו"ד/רו"ח מאשר בזאת כי נותן השירותים _____________ רשום בישראל כדין; כי ה"ה_______________ אשר חתמו על הסכם זה בשמו חתמו עליו לפני ומוסמכים לעשות כן בשמו; וכי חתימתם על הסכם זה מחייבת את נותן השירותים.
___________________


________________________

תאריך





חתימה וחותמת

 נספח ד': כתב הצהרה

לכבוד

רשות האכיפה והגבייה
כנפי נשרים 24,

ירושלים
הנדון: מתן שירותי ייעוץ ותכנון אסטרטגי , הדרכה והטמעה לשיפור תהליכי עבודה ארגוניים
1.
אני החתום מטה מציע בזה את שירותיי לביצוע הפרויקט שבנדון, בהתאם לתנאי המכרז.

2.
הנני מצהיר ומאשר, שקראתי והבנתי את כל התנאים המפורטים והנדרשים במסמכי המכרז הנ"ל על כל נספחיו ואני מתחייב בזה למלא אחר כל התנאים והדרישות לשביעות רצונכם המלאה.

3.
רצ"ב הצעתי המפורטת בהתאם לנדרש במכרז.

אני מסכים לכל האמור במסמכי המכרז ולא יהיו לי כל תביעות או דרישות או טענות לעניין אי הבנה או אי ידיעה של תנאי המכרז ו/או תנאי החוזה על מסמכיהם ונספחיהם.

_________________

__________________
____________________

           תאריך


       חותמת המציע

          חתימת המציע

נספח ה': טופס הצעת מחיר למתן שירותי ייעוץ ותכנון אסטרטגי, הדרכה והטמעה לשיפור תהליכי עבודה ארגוניים
תאריך: _________
לכבוד

ועדת מכרזים
רשות האכיפה והגבייה
כנפי נשרים 24
ירושלים
אני החתום מטה לאחר שקראתי בעיון בחנתי והבנתי את מסמכי הפנייה על כל נספחיה ואת התנאים להתקשרות אני מציע למזמינה את השירותים המפורטים להלן:
אני החתום מטה מציע בזה את שירותיי לביצוע הפרויקט שבנדון, בהתאם לתנאי המכרז.

 אחוז הנחה על התעריף _______ (במילים: ___________). 

יודגש: אחוז ההנחה לא יעלה על 25% מתעריפי חשכ"ל

נספח ו' – מועדי תשלום
	שם ההוראה: מועדי תשלום

	פרק ראשי: ביצוע תקציב
	מספר הוראה: 1.4.3

	פרק משני: ביצוע תשלומים בגין התחייבויות
	מהדורה: 01


מילות מפתח:
	מועד תשלום ממשלתי


1. כללי
1.1. הסכם התקשרות כולל בין השאר מועדים לתשלום. במקרים שבהם לא נקבעו מועדים כאלה, יש לפעול בהתאם לאמור בהוראה זו.

1.2. מועדי התשלום בהתקשרויות חדשות עם גורמים חיצוניים יהיו בהתאם לאמור בהוראה זו. 

2. מטרת המסמך

2.1. להנחות את החשבים בדבר גישה אחידה לגבי מועדי תשלום, החל משלב ביצוע ההתקשרות וכלה בביצוע התשלומים עצמם.

3. הגדרות

3.1. חשבון – דרישה לתשלום או חשבונית אשר הוגשו למשרד ממשלתי ונחתמו על ידי מגיש המסמך.
3.2. מועד הגשת החשבון/חשבונית למשרד – המועד שבו התקבלו החשבון/חשבונית במשרד, בהתאם להסכם ההתקשרות שעליו חתומים הצדדים.

3.3. מועד התשלום הממשלתי – התקופה שבין היום ה-15 לבין היום ה-24 בכל חודש לועזי (כולל שני ימים אלו).

4. הנחיות לביצוע 

4.1. סוגי התשלומים שעליהם חלה הוראה זו

4.1.1. תשלומי תמיכות, בהתאם לפי סעיף 3 א' לחוק יסודות התקציב, התשמ"ה-1985.
4.1.2. תשלומים בגין קניות בארץ, למעט המקרים הבאים:
4.1.2.1. תשלומים לקבלנים בגין עבודות פיתוח ובנייה.

4.1.2.2. תשלומי פסקי דין.


4.1.2.3. תשלומים בין משרדי ממשלה.

4.1.2.4. תשלומים למציעים ולזכאים אחרים אשר חוזה ההתקשרות עמם מציין באופן מפורש מועד תשלום השונה מהאמור בהוראה זו.

4.2. תשלומים בגין התקשרויות שנחתמו לפני 1 בינואר 2007
4.2.1. אם נקבע מועד מפורש לתשלום, הוא יתבצע לפי האמור בהסכם ההתקשרות.
4.2.2. אם לא נקבע מועד מפורש לתשלום, הוא יתבצע לפי האמור בהוראה זו.

4.3. קביעת מועדי התשלום 
4.3.1. ככלל, יקבע חשב המשרד באופן בלתי תלוי את מועדי התשלום לכל מציע ולכל זכאי אחר במועדים המפורטים להלן:
4.3.1.1. חשבון/חשבונית אשר יוגשו בתאריכים 15-1 בחודש, ישולם בתחילת מועד התשלום הממשלתי של החודש העוקב.
4.3.1.2. חשבון/חשבונית אשר יוגשו בתאריכים 24-16 בחודש, ישולם בחודש העוקב לפי יום הגשת החשבון, כלומר בדיוק 30 יום מיום הגשת החשבון.

4.3.1.3. חשבון/חשבונית אשר יוגשו בתאריכים 31-25 בחודש, ישולם ב-24 בחודש העוקב, דהיינו בסוף מועד התשלום הממשלתי של החודש העוקב.

4.3.2. התשלומים המפורטים מטה ישולמו במועד התשלום הממשלתי הקרוב ביותר למועד הגשת החשבון למשרד, ולא בהתאם להוראת סעיף ‎4.3.1:

4.3.2.1. תשלומים שבמהותם מיועדים לתשלום שכר ומשכורות (כגון תשלום לחברת כוח אדם וכדומה).

4.3.2.2. תשלומים לגופים נתמכים, בהתאם להוראות תכ"ם, "תמיכות", פרק 6.

4.4. חריגה ממועד ביצוע התשלום
4.4.1. חשב המשרד יהיה רשאי לאשר חריגה מההנחיות שבהוראה זו ולהקדים מועד תשלום. 
4.4.2. חשב המאשר חריגה והקדמת מועד תשלום, יערוך מסמך המפרט את הסיבות והנימוקים לביצוע החריגה ולהקדמת מועד התשלום. מסמך זה יצורף למסמכי התשלום.

4.4.3. במקרים שבהם חשב המשרד קיבל בקשה של המוטב להקדים תשלום ואת הסכמתו בכתב לגביית ריבית החשב הכללי – יהיה החשב רשאי לאשר בקשה זו ולגבות ריבית בהתאם להוראת תכ"ם, "קביעת שיעורי ריבית", מס' 3.1.1.

4.4.4. חשב המשרד יעביר מחצית מהסכום שנגבה במסגרת סעיף ‎4.4.3 להכנסות המדינה, ואילו המחצית האחרת תועבר לתקנה התקציבית שממנה בוצע התשלום.

4.5. מועדי התשלום ליחידות הממשלה לא ייקבעו בהתאם להוראות פרק זה, ולגביהם לא תחול מגבלה על מועד ביצוע התשלום.
4.6. תשלומים לרשויות מקומיות יתבצעו בהתאם להוראה זו.

5. מסמכים ישימים

5.1. חוק יסודות התקציב התשמ"ה-1985.

5.2. הוראת תכ"ם, "קביעת שיעורי ריבית", מס' 3.1.1.

5.3. הוראות תכ"ם, "תמיכות", פרק 6.

נספח ז': נוסח ערבות בנקאית

שם הבנק/חברת הביטוח ________________
מס' הטלפון ________________________
מס' הפקס: ________________________
כתב ערבות
לכבוד 
ממשלת ישראל 
באמצעות מזמינה האכיפה והגבייה
הנדון: ערבות מס'____________ למתן שירותי ייעוץ וליווי אסטרטגי, הדרכה והטמעה לשיפור תהליכי העבודה ברשות האכיפה והגבייה
אנו ערבים בזה כלפיכם לסילוק כל סכום עד לסך ______________________________________
(במילים _________________________________________________________________)
(תאריך תחילת תוקף הערבות) __________________

אשר תדרשו מאת: ____________________________________________(להלן "החייב") בקשר עם הזמנה/חוזה ________________________________________________
אנו נשלם לכם את הסכום הנ"ל מיידית עם דרישתכם הראשונה שנשלחה אלינו במכתב בדואר רשום, מבלי שתהיו חייבים לנמק את דרישתכם ומבלי לטעון כלפיכם טענת הגנה כל שהיא שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.
ערבות זו תהיה בתוקף מתאריך ______________ עד תאריך  _______________
דרישה על פי ערבות זו יש להפנות לסניף הבנק/חב' הביטוח שכתובתו__________________________
שם הבנק/חב' הביטוח 

                                                   ___________________________________    
__________________________________________________________________
                  מס' הבנק ומס' הסניף                                         כתובת סניף הבנק/חברת הביטוח 
ערבות זו אינה ניתנת להעברה
________________                       ________________                       ________________                  
          תאריך                                                  שם מלא                                         חתימה וחותמת
נספח ח' – תעריפי חשכ"ל 
	שם ההודעה: תעריפי התקשרות עם נותן שירותים חיצוניים

	פרק ראשי: ניהול תקציבי שכר, גמלאות וכוח אדם
	פרק משני: העסקת נותני שירותים חיצוניים

	מספר הוראה: 13.9.2
	מספר הודעה: ה. 13.9.2.1
	מהדורה: 01


1. יועצים לניהול (מקצועות שונים) – תעריפים לתשלום

	סוג יועץ
	תעריף מרבי

	1.1. יועץ 1
יועץ העונה על שלושת התנאים הבאים, במצטבר:
1.1.1. בעל תואר מהנדס או בעל תואר שני או שלישי;
1.1.2. בעל ניסיון מקצועי מעל 10 שנים בתחום הרלוונטי בו נדרשת עבודת הייעוץ;
1.1.3. בבעלותו משרד או שהוא שותף במשרד המעסיק לפחות 3 יועצים (עובדים מקצועיים) אשר עבודתם מתבצעת במשרד שבבעלותו (או במשרד בו הוא שותף).
	עד 285 ש"ח לשעה

	1.2. יועץ 2
יועץ העונה על אחת משתי החלופות הבאות:
1.2.1. יועץ העונה על שני התנאים הבאים, במצטבר: 
1.2.1.1. בעל תואר  מהנדס או בעל תואר שני או שלישי;
1.2.1.2. בעל ניסיון מקצועי מעל 7 שנים בתחום הרלוונטי בו נדרשת עבודת הייעוץ. 
או

1.2.2. יועץ העונה על שני התנאים הבאים, במצטבר:
1.2.2.1. בעל תואר אקדמאי ראשון;
1.2.2.2. בעל ניסיון מקצועי מעל 10 שנים בתחום הרלוונטי בו נדרשת עבודת הייעוץ.
	עד 253 ש"ח לשעה

	1.3. יועץ 3
יועץ העונה על שני התנאים הבאים, במצטבר:
1.3.1. בעל תואר אקדמאי;
1.3.2. בעל ניסיון מקצועי של 10-5 שנים בתחום הרלוונטי בו נדרשת עבודת הייעוץ.
	עד 176 ש"ח לשעה

	1.4. יועץ 4
יועץ העונה על אחת משתי החלופות הבאות: 
1.4.1. יועץ העונה על שני התנאים הבאים, במצטבר:
1.4.1.1. בעל תואר אקדמאי;
1.4.1.2. בעל ניסיון מקצועי עד 5 שנים בתחום הרלוונטי בו נדרשת עבודת הייעוץ.
או

1.4.2. יועץ העונה על שני התנאים הבאים, במצטבר:
1.4.2.1. בעל  תואר  מקצועי  מוכר;
1.4.2.2. בעל ניסיון מקצועי מעל 5 שנים בתחום הרלוונטי בו נדרשת עבודת הייעוץ.
	עד 132 ש"ח לשעה

	1.5. יועץ 5
יועץ העונה על שני התנאים הבאים, במצטבר:
1.5.1. בעל תואר מקצועי מוכר;
1.5.2. בעל ניסיון מקצועי  עד  5 שנים בתחום הרלוונטי בו נדרשת עבודת הייעוץ.
1.5.3. 
	עד 100 ש"ח לשעה


נספח ט': הוראת שעה 13.9.2 – התקשרות עם נותני שירותים חיצוניים
	שם ההוראה: התקשרות עם נותני שירותים חיצוניים

	פרק ראשי: ניהול תקציבי שכר, גמלאות וכוח אדם
	מספר הוראה: 13.9.2

	פרק משני: העסקת עובדי קבלן כוח אדם ונותני שירותים חיצוניים
	מהדורה: 03


מילות מפתח:

	התקשרות אקראית, התקשרות מתמשכת, נותן שירותים חיצוני, ביצוע הדרכה, החזר הוצאות נסיעה, ביטול זמן 


6. כללי
6.1. לעתים נדרשים משרדי הממשלה להתקשר עם אדם בעל ידע או מומחיות מיוחדת באופן ישיר לתקופה קצובה, שלא במסגרת יחסי עובד-מעביד, לצורך מתן ייעוץ או שירות שבתחום מומחיותו.
6.2. הנחיות בנושא התקשרות עם קבלנים חיצוניים המעסיקים נותני שירותים חיצוניים ראה בהוראת תכ"ם, "התקשרות לרכישת שירותי כוח אדם", מס' 7.11.2.
7. מטרת המסמך
7.1. להנחות חשבים וגורמים נוספים במשרדי ממשלה בדבר כללי התשלום והתעריפים בגין מתן השירותים. יובהר כי הכללים המפורטים בהוראה זו כפופים לתקנות חובת המכרזים, תשנ"ג-1993.
8. הגדרות
8.1. התקשרות אקראית – כל התקשרות עם נותן שירותים שאינה עולה על 200 שעות, למעט התקשרות עם רואה חשבון.
8.2. התקשרות חדשה או נפרדת – התקשרות שמהות הפרויקט או המשימה, שלצורך ביצועם  התקשרה הממשלה עם נותן השירותים, שונה ממהות הפרויקט או המשימה שלצורך ביצועם  נעשתה ההתקשרות הקודמת או ההתקשרות הנפרדת עם אותו נותן שירותים. 
8.3. התקשרות מתמשכת – כל התקשרות עם נותן שירותים בהיקף השווה ל-200 שעות או יותר, למעט התקשרות עם רואה חשבון.
8.4. שירות המבוצע בידי משרד/חברה של נותני שירותים חיצוניים – שירות העונה על כל התנאים הבאים (התנאים מצטברים):
8.4.1. חוזה ההתקשרות לעניין מתן השירות נחתם מול החברה/שותפות.
8.4.2. נותן השירותים עובד בחברה/שותפות או שותף בה.
8.4.3. החברה/השותפות מעסיקה לפחות 3 נותני שירותים מקצועיים בתחום שבו ניתן הייעוץ.
8.4.4. לחברה מערך לוגיסטי עצמאי (כגון שירותי מזכירות והדפסה, תקורה משרדית וכיו"ב).
8.5. שירות המבוצע בידי נותן שירותים שאינו מועסק על ידי משרד/חברה – שירות שאינו עונה על כל התנאים הקבועים בסעיף ‎8.4.
8.6. שעת עבודה – 60 דקות.
8.7. תקופה (בהוראה זו) – עד 6 חודשים קלנדאריים עוקבים.
9. הנחיות לביצוע 
9.1. ההנחיות הבאות יחולו על התקשרויות שמתקיימים בהן כל התנאים הבאים:
9.1.1. ההתקשרות היא עם נותן שירותים חיצוני עבור מתן שירות לפרויקט זמני או למשימה חולפת. עם תום הפרויקט או המשימה ההתקשרות מסתיימת.
9.1.2. נותן השירותים הוא בעל מומחיות מיוחדת בתחום הייעוץ או השירות המבוקש, ולא ניתן להעסיקו כעובד מדינה מן המניין. 
9.2. העדפת תיחור על פי תפוקות
9.2.1. בכל פנייה לקבלת הצעות מנותני שירותים חיצוניים יוגדר בצורה ברורה ומפורטת מהם השירותים הנדרשים לביצוע במסגרת אותה ההתקשרות (להלן: "תפוקות"), כאשר המציע יידרש להגיש הצעת מחיר כוללת עבור התפוקה המבוקשת (להלן: "התמורה").
9.2.2. לא תהיה התקשרות עם נותן שירותים בתעריף שעתי במסגרת השירותים שיעניק, אלא אם החליטה ועדת המכרזים כי לא ניתן להגדיר במסגרת התקשרות זו את התפוקות הנדרשות. 
9.3. התקשרות בתעריף שעתי
9.3.1. במקרים שבהם התקבל אישור ועדת המכרזים להתקשר עם נותן שירותים בתעריף שעתי, כאמור בסעיף ‎9.2.2, יידרש המציע להגיש הצעת מחיר שעתית לשעת עבודתו אשר לא תעלה על התעריפים המפורטים בהודעה, "תעריפי התקשרות עם נותן שירותים חיצוניים", מס' .ה. 13.9.2.1.
 
9.3.2. התעריפים המפורטים בהודעה, "תעריפי התקשרות עם נותן שירותים חיצוניים", מס' ה. 13.9.2.1 הם תעריפים מרביים. התשלום יהיה בהתאם לרמתו המקצועית של נותן השירותים בפועל.
9.3.3. התעריפים שאליהם מתייחסת הוראה זו והמופיעים בהודעה, "תעריפי התקשרות עם נותן שירותים חיצוניים", מס' .ה. 13.9.2.1 לא יכללו מע"מ כדין.
9.3.4. במקרים שבהם בוצעה התקשרות של המשרד עם נותן שירותים חיצוני בתעריף שעתי, ידרוש המזמין מנותן השירותים החיצוני להמציא, עם הגשת חשבון לתשלום, טופס, "הצהרה על ביצוע שעות העבודה שניתנו בפועל", מס' ט. 13.9.2.1.

9.3.5. המזמין שקיבל את השירותים יאשר בכתב כי קיימת התאמה בין מספר השעות שהוצהרו לבין מהותם והיקפם של השירותים שניתנו בפועל. 
9.3.6. היקף התקשרות מרבי לתקופה בהתקשרות מתמשכת בתעריף שעתי
9.3.6.1. היקפה של התקשרות מתמשכת עם נותן שירותים חיצוני בתעריף שעתי לא יעלה על 180 שעות חודשיות בממוצע לתקופה, למעט במקרים שבהם ניתן אישור מיוחד לחריגה מהיקף זה מחטיבת השכר באגף החשב הכללי. הבקשה לאישור מיוחד תידון לאחר קבלת התייחסותו של חשב המשרד בלבד. 
9.3.7. חשב המשרד יבצע בקרה, לפחות אחת לשנה, אחר ביצוע הנחיות במסגרת התקשרות בתעריף שעתי.
9.4. התקשרות עם יועצים, מתכננים ונותני שירותים פסיכולוגיים
9.4.1. התעריפים המפורטים בהודעה, "תעריפי התקשרות עם נותן שירותים חיצוניים", מס' ה. 13.9.2.1 הם תעריפים עבור התקשרות אקראית בלבד.
9.4.2. בהתקשרויות עם יועצים, מתכננים ונותני שירותים פסיכולוגיים, במקרים שבהם נדרשת הארכת תקופת ההתקשרות האקראית, המזמין יפעל כדלהלן: 
9.4.2.1. במקרים שבהם תקופת ההתקשרות תוארך ב-50% או יותר ממשך תקופת ההתקשרות המקורית, בין אם באמצעות הארכה אחת ובין אם באמצעות כמה הארכות, התעריף לנותן השירותים החיצוני החל מהשעה ה-201 למתן השירות יהיה בהתאם לתעריפים של התקשרות מתמשכת.

9.4.3. עבור התקשרות מתמשכת ישולמו התעריפים המרביים הבאים:
9.4.3.1.  עבור שירות המבוצע בידי משרד/חברה של נותן שירותים חיצוניים ישולמו 90% מגובה התעריף שנקבע בחוזה ההתקשרות [בכפוף לתעריפים המרביים הקבועים בהודעה, "תעריפי התקשרות עם נותן שירותים חיצוניים", מס' .ה. 13.9.2.1].
9.4.3.2.  עבור שירות המבוצע בידי נותן שירותים שאינו מועסק על ידי משרד/חברה ישולמו 80% מגובה התעריף שנקבע בחוזה ההתקשרות, בכפוף לתעריפים המרביים הקבועים בהודעה, "תעריפי התקשרות עם נותן שירותים חיצוניים", מס' .ה. 13.9.2.1.
9.4.3.3. הפחתה נוספת בשל עבודה בהיקף מלא לתקופה ממושכת 
a. הפחתה של 10% מהתעריף תחול על תעריף שעתי לנותן שירותים חיצוני שמועסק למעלה מ-180 שעות בחודש בממוצע לתקופה כמוגדר בהוראה זו, או לחלופין – לתקופת התקשרות למתן השירות העולה על שנתיים. הפחתה זו תחול על התעריפים לאחר ההפחתה הקבועה בסעיף ‎9.4.3.
b. משך תקופת ההתקשרות לעניין ההפחתה, כאמור לעיל, יחושב החל ממועד תחילת ההתקשרות הראשונה עם נותן השירותים החיצוני. אם הוארכה תקופת ההתקשרות בחוזה התקשרות נפרד לאותו פרויקט, יש להתייחס לתקופת התקשרות זו כהמשך של ההתקשרות הקודמת לעניין מניין החודשים או שעות ההתקשרות. 
9.4.3.4. במקרים שבהם מתבצעת התקשרות עם נותן שירותים אחד במספר התקשרויות חדשות או נפרדות, תחושב כל תקופת התקשרות בנפרד לעניין משך תקופת ההתקשרות.
9.4.4. סעיפים ‎9.4.2 ו-‎9.4.3 לא יחולו על התקשרויות עם רואי חשבון.
9.5. התקשרות עם רואי חשבון
9.5.1. כל התקשרות של גוף ממשלתי עם רואה חשבון חיצוני, תעשה כמפורט בהוראת תכ"ם, "מאגר רואי חשבון", מס' 7.19.1.
9.5.2. הצעת המחיר תהיה אחידה ויחידה עבור שעת עבודה לספק (רואי חשבון+מתמחים), ולא תעלה על התעריף המקסימאלי שנקבע על פי הודעה, "תעריפי ההתקשרות עם נותני שירותים חיצוניים", מס' 13.9.2.1.
9.6. השכלה ותקופת ניסיון
9.6.1. תואר אקדמי ייחשב כתואר שנרכש במוסד אקדמי המוכר על ידי המועצה להשכלה גבוהה.
9.6.2. נותן שירותים בעל תואר אקדמי ממוסד אקדמי מחוץ לארץ ימציא אישור שקילות תואר מחוץ לארץ לתואר אקדמי ישראלי מהמחלקה להערכת תארים אקדמיים מחוץ לארץ. 
9.6.3. ניסיון מקצועי יחשב כניסיון בתחום המקצוע הרלוונטי שבו ניתנת עבודת הייעוץ, החל ממועד הזכאות לתואר ראשון או כל תואר מקצועי מוכר אחר. הניסיון יוכר לאחר המצאת האישורים והאסמכתאות הנדרשים על ידי נותן השירותים החיצוני. ניתן יהיה להכיר בניסיון מקצועי לפני קבלת התואר רק אם הוא בתחום התפקיד אותו ממלא היועץ. 
9.6.4. לצורך אימות ניסיון רלוונטי, יידרש נותן השירותים להצהיר על עבודות קודמות שלו. אימות המסמכים ייעשה בוועדת מכרזים.
9.7. ביצוע הדרכה
9.7.1. נותן שירותים חיצוני, אשר במסגרת מתן השירותים נדרש לבצע הדרכה, לא יהיה זכאי לתעריפי הדרכה אלא לתעריפי ההתקשרות בהתאם להוראה זו.
9.8. תשלומים נוספים בשל ביצוע התפוקות
9.8.1. נותן השירותים, המשתייך לאחת הקבוצות המפורטות בסעיפים לעיל, לא יקבל כל תשלום או הטבה אחרת בשל ביצוע התפוקות, לרבות תשלומים בעד הוצאות טלפון, דואר, צילומים, הדפסות, פקס, אש"ל וכיוצא באלה הוצאות. 
9.9. החזר הוצאות נסיעה
9.9.1. זכאות לקבלת החזר הוצאות נסיעה בתפקיד לנותני שירותים חיצוניים
9.9.1.1. עורך המכרז יהיה רשאי לקבוע כי לנותן השירותים החיצוני לא ישולמו החזרי הוצאות נסיעה בתפקיד וזאת בהתאם לשיקול דעתו ובשים לב לתדירות הנסיעות ולסבירות העניין.
9.9.1.2. במידה ויוחלט כי ניתן לשלם לנותן השירותים החיצוני החזר הוצאות נסיעה בתפקיד, הרי שהתשלום עבור נסיעה ממקום עבודתו הקבוע של נותן השירותים החיצוני למקום מתן השירות יינתן במקרים שבהם התקיימו כל התנאים הבאים:
c. מרחק הנסיעה של נותן השירותים החיצוני ממקום עבודתו הקבוע למקום מתן השירות עולה על 30 קילומטרים.
d. הנסיעה כרוכה בהוצאה כספית מצדו של נותן השירותים החיצוני.
e. עם הגשת החשבון לתשלום חתם נותן השירותים החיצוני על טופס, "הצהרה על נסיעה בתפקיד של נותן שירותים חיצוני", מס' ט. 13.9.2.2.
9.9.1.3. התשלום לנותן השירותים ישולם עבור מספר הקילומטרים שביצע במכפלת התעריף, כאמור בהודעה, "החזר הוצאות נסיעה בתפקיד לנותני שירותים חיצוניים – תעריפים", מס' ה. 13.9.2.2. 
9.9.1.4. המרחק בין יעדי הנסיעה ייקבע בהתאם לטבלת המרחקים המפורסמת על ידי חטיבת השכר באגף החשב הכללי [ראה הוראת תכ"ם, "החזר הוצאות נסיעה בתפקיד ברכב פרטי", מס' 13.4.1]. במקרים שבהם לא קיים מידע לגבי יעד מסוים, יחושב המרחק לפי מיקום העיר הקרובה ליעד המצוינת בטבלת המרחקים. בכל מקרה לא יחושב המרחק בין יעדי הנסיעה על סמך שיקול דעתו של נותן השירותים או על סמך דיווח מטעמו.
9.9.1.5. נותן שירותים חיצוני לא יהיה זכאי להחזר הוצאות נסיעה עבור נסיעה ברכב ממשלתי או הצטרפות לנסיעה עם רכב אחר, וכן לא יהיה זכאי לכפל תשלום, כאשר מספר נותני שירותים נוסעים ברכב אחד.
9.9.2. ביטול זמן
9.9.2.1. לא ישולם לנותן השירותים תשלום עבור ביטול זמנו עקב נסיעה.
9.9.3. כפל תשלום עבור החזר הוצאות נסיעה

9.9.3.1. נותן שירותים חיצוני לא יקבל הוצאות נסיעה משני גופים ממשלתיים שונים (או יותר) עבור אותה נסיעה לאותו היעד. כל נסיעה ליעד במרחק הקטן מ-15 קילומטרים תיחשב כנסיעה לאותו היעד (לדוגמה, נסיעה מתל אביב למבשרת ציון ולאחר מכן לירושלים תיחשב כנסיעה אחת, מתל אביב לירושלים).
נספח י' – תצהיר בדבר אי תיאום מכרז
תצהיר בדבר אי תיאום מכרז
אני הח"מ______________________________ מס ת"ז _____________ העובד בתאגיד _____________________ (שם התאגיד) מצהיר בזאת כי 

1. אני מוסמך לחתום על תצהיר זה בשם התאגיד ומנהליו. 

2. אני נושא המשרה אשר אחראי בתאגיד להצעה המוגשת מטעם התאגיד במכרז זה. 

3. בכוונתי להשתמש, במסגרת הצעה זו בקבלני המשנה המפורטים להלן (יש לפרט את שם התאגיד ופרטי יצירת קשר עימו):

	שם התאגיד
	
	תחום העבודה בו ניתנת קבלנות המשנה
	
	פרטי יצירת קשר

	
	
	
	
	

	
	
	
	
	

	
	
	
	
	


4. המחירים ו/או הכמויות אשר מופיעים בהצעה זו הוחלטו על ידי התאגיד באופן עצמאי, ללא התייעצות, הסדר או קשר עם מציע אחר או עם מציע פוטנציאלי אחר (למעט קבלני המשנה אשר צויינו בסעיף 3 לעיל). 

5. המחירים ו/או הכמויות המופיעים בהצעה זו לא הוצגו בפני כל אדם או תאגיד אשר מציע הצעות במכרז זה או תאגיד אשר יש לו את הפוטנציאל להציע הצעות במכרז זה (למעט קבלני המשנה אשר צויינו בסעיף 3 לעיל). 

6. לא הייתי מעורב בניסיון להניא מתחרה אחר מלהגיש הצעות במכרז זה. 
7. לא הייתי מעורב בניסיון לגרום למתחרה אחר להגיש הצעה גבוהה או נמוכה יותר מהצעתי זו. 

8. לא הייתי מעורב בניסיון לגרום למתחרה להגיש הצעה בלתי תחרותית מכל סוג שהוא. 

9. הצעה זו של התאגיד מוגשת בתום לב ולא נעשית בעקבות הסדר או דין ודברים כלשהוא עם מתחרה או מתחרה פוטנציאלי אחר במכרז זה. 

יש לסמן V במקום המתאים
· התאגיד מציע ההצעה לא נמצא כרגע תחת חקירה בחשד לתיאום מכרז 
אם כן, אנא פרט:

________________________________________________________________________________________________________________________________________________________________________________________________________________________________________________________________________________________________

· התאגיד, מציע ההצעה לא הורשע בארבע השנים האחרונות בעבירות על חוק ההגבלים העסקיים לרבות עבירות של תיאומי מכרזים 

אם כן, אנא פרט:

________________________________________________________________________________________________________________________________________________________________________________________________________________________________________________________________________________________________

אני מודע לכך כי העונש על תיאום מכרז יכול להגיע עד חמש שנות מאסר בפועל. 

	
	
	
	
	
	
	
	
	

	תאריך
	
	שם התאגיד
	
	חותמת התאגיד
	
	שם המצהיר
	
	חתימת המצהיר


אישור

אני הח"מ, עו"ד ___________, מ"ר _______, מרח' ____________, מאשר בזאת כי ביום _________ הופיע בפני _________, שזיהה את עצמו ע"י ת"ז / המוכר לי באופן אישי ולאחר שהזהרתיו כי עליו להצהיר את האמת וכי הוא יהא צפוי לעונשים הקבועים לכך בחוק אם לא יעשה כן, אישר בפני את נכונות התצהיר דלעיל וחתם עליו. 

	
	
	
	
	

	
	
	
	שם מלא וחותמת
	


נספח יא' – הסכמה לעיון המזמינה במרשם הפלילי
נספח יא'- הסכמה לעיון המזמינה במרשם הפלילי

אני הח"מ __________________, נושא תעודת זהות שמספרה __________________, מתיר בזה לרשות האכיפה והגבייה ו/או למי שהוסמך על ידה, לעיין בכל הרישומים הפליליים הנוגעים לי והמצויים במרכז הרישום של משטרת ישראל או בתחנות השונות של המשטרה ומוותר על קבלת הודעה מוקדמת על מסירת המידע הנ"ל. 
ולראיה באתי על החתום:

	
	
	
	
	
	
	

	שם פרטי + משפחה

